Teen Wolf (TV-serie)

Teen Wolf er en amerikansk skrekk- og komiserie for ungdom som har gått på MTV siden 2011. Serien handler om tenåringsgutten Scott McCall (Tyler Posey), en ikke særlig populær ungdom som føler seg ganske utenfor på skolen. En dag han er ute i skogen på kvelds tid blir han bitt av en varulv. Han prøver å leve et helt normalt liv, og ingen vet noe, bortsett fra bestevennen Stiles (Dylan O'Brien) og Derek (Tyler Hoechlin), en annen, mystisk varulv. Serien er laget av Jeff Davis og er løst basert på filmen med samme navn (1985).

Serien varte i 6 sesonger (sesong 1, 2, 3a, 3b, 4, 5a, 5b, 6a og 6b) og ble tragisk nok avsluttet i 2017. Det har blitt sagt at MTV skal lage en reboot av serien med andre skuespillere og litt annerledes handlinger. Grunnen til rebooten var fordi at en av sjefene i MTV elsket Teen Wolf serien. Det er kanskje mulighet for at noen av de gamle skuespillerne blir med i rebooten. Jeff og Tyler Posey har også snakket om å lage en film om serien med de samme skuespillerne.

I Norge har serien vært å se på TV 2 Zebra, TV 2 Livsstil  og Netflix

Handling 
Hovedpersonen i Teen Wolf heter Scott McCall, en student ved en videregående skole som bor i den fiktive byen Beacon Hills, California. Scott utvikler seg til en varulv etter at han blir bitt av en annen varulv, og dette forandrer hans en gang så vanlige liv dramatisk. Bittet tvinger ham til å balansere sin nye identitet, med det daglige tenåringslivet og etter hvert bidra til å beskytte hjembyen hans. Scott begynner TV-serien som en relativt upopulær og lite atletisk student som bor sammen med sin fraskilte mor Melissa, en sykepleier som arbeider ved Beacon Hills Memorial Hospital. Som varulv utvikler Scott snart økte fysiske evner og sanser langt utover det som er vanlig for et menneske.

Men han blir også nødt til å kontrollere sine nye dyriske instinkter, noe som forsterkes av følelser av aggresjon og fullmåner. For å komplisere situasjonen ytterligere utvikler Scott etter hvert romantiske følelser for sin nye klassekamerat Allison Argent, som kommer fra en familie med varulv-jegere - som inkluderer faren hennes Chris Argent. Hans beste venn Stiles Stilinski, sønnen til Sheriff Stilinski, og den naturlig-fødte varulven Derek Hale forsøker å hjelpe Scott med å håndtere sin nye tilværelse. De overnaturlige hendelsene rundt Beacon Hills ender også opp med å påvirke Lydia Martin, en populær og intelligent student som oppdager at hun faktisk er en banshee. Scott får også problemer på grunn av Jackson Whittemore, kaptein for skolens lacrosse-team og som misliker Scotts økende oppmerksomhet blant de andre studentene.

Rolleliste 
 Tyler Posey som Scott McCall (sesong 1-6)
 Dylan O'Brien  som Mieczyslaw «Stiles» Stilinski (sesong 1-6)
 Tyler Hoechlin som Derek Hale (sesong 1-4,6)
 Holland Roden som Lydia Martin (sesong 1-6)
 Crystal Reed som Allison Argent (sesong 1-3)
 Colton Haynes som Jackson Whittemore (sesong 1-2,6)
 Shelley Hennig som Malia Tate (sesong 3-6)
 Arden Cho som Kira Yukimura (sesong 3-5)
 Dylan Sprayberry som Liam Dunbar (sesong 4-6)
 Ryan Kelley som Jordan Parrish (sesong 4-6)
 JR Bourne som Christopher Argent (sesong 1-6)
 Melissa Ponzio  som Melissa McCall (sesong 1-6)
 Linden Ashby som  Noah "Sheriff" Stilinski (sesong 1-6)

Referanser

Eksterne lenker 
 

Komiserier fra USA
Ungdomsserier fra USA
TV-serier fra 2010-årene, fra USA
Eventyrserier fra USA
TV-produksjoner på MTV